சுபர்ணபூர்

சுபர்ணபூர் அல்லது சோனாப்பூர் (Subarnapur), ஒடிசா மாநிலத்தின் சுவர்ணபூர் மாவட்டத்தின் நிர்வாகத் தலைமையிடமும் நகராட்சியும் ஆகும். இது  மாநிலத் தலைநகரான புவனேசுவரத்திற்கு மேற்கே 272  கிலோ மீட்டர் தொலைவிலும், பலாங்கீர் நகரத்திலிருந்து  49 கிலோ மீட்டர் தொலைவிலும் உள்ளது. இந்நகரத்தில் மகாநதி ஆறும்  தேல் ஆறும் கூடுகின்றன. சுவர்ணபூர் நகரம் பட்டு நூல் நெசவு, சுடுமண் பாண்டங்களுக்கு பெயர் பெற்றது.
பிரித்தானிய இந்தியாவின் ஆட்சியின் போது சோன்பூர் சமஸ்தானத்தின் தலைநகராக சுவர்ணபூர் நகரம் விளங்கியது.இந்நகரம் கடல்மட்டத்திலிருந்து 121 மீட்டர் உயரத்தில் உள்ளது.
மக்கள் தொகை பரம்பல்
2011-ஆம்  ஆண்டின் இந்திய மக்கள் தொகை கணக்கெடுப்பின்படி 15 வார்டுகளும், 4,845 குடியிருப்புகளும் கொண்ட சுபர்ணபூர் நகரத்தின்  மக்கள் தொகை  20,770  ஆகும். இதில் 10,709 பேர் ஆண்கள்; 10,061 பேர் பெண்கள். இதன் மக்கள் தொகையில் ஆறு வயதிற்குட்பட்ட குழந்தைகள் 10.10% வீதம் உள்ளனர். 1000 ஆண்களுக்கு 939 பெண்கள் என்கிற அளவில் பாலின விகிதம் அமைந்துள்ளது. சராசரி எழுத்தறிவு 88.49 % வீதமாக  உள்ளது. இதன் மக்கள் தொகையில் 26.17% பட்டியல் சாதியினரும் 2.61%  பட்டியல் பழங்குடியினரும் உள்ளனர். இந்நகரத்தில் இந்து சமயத்தினர் 96.70%, இசுலாமியர் 2.32%, கிறித்தவர்கள் 0.78%, பிற சமயத்தினர்  0.20% வீதம்  உள்ளனர்.
தொடருந்து நிலையம்
சுபர்ணாபூர் தொடருந்து நிலையம்  பலாங்கீர், புரி, புவனேசுவரம், ஜம்மு தாவி ஆகிய நகரங்கள் இருப்புப்பாதையால் இணைக்கப்பட்டுள்ளன.

மேற்கோள்கள்

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:சுபர்ணபூர் மாவட்டம்